**Valga Vallavolikogu revisjonikomisjoni tööaruanne 2020/2021**

Revisjonikomisjon on 5 liikmeline

Komisjoni esimees Ivar Unt, liikmed Ilmar Tõlner, Andres Illak, Monika Rogenbaum ja Tõnu Reinup.

Komisjoni tööplaan oli järgmine:

* 1. osalemine Valga valla 2020.aasta eelarve koostamise protsessis –I poolaasta;
	2. Valga valla 2019.aasta konsolideerimisgrupi majandusaasta aruande läbivaatamine revisjonikomisjoni poolt, aruandele hinnangu andmine –I poolaasta;
	3. revisjonikomisjoni kaasaruanne 2019.aasta majandusaasta aruande juurde, komisjoni ülevaade oma tegevuse kohta –I poolaasta;
	4. osalemine Valga valla 2021.aasta eelarve koostamise protsessis -II poolaasta;
	5. komisjonile suunatud kirjalike küsimuste arutamine ja seisukoha võtmine –vastavalt vajadusele, aastaringselt;
	6. vallavolikogu poolt antud ülesanded –aastaringselt;
	7. täiendavad teemad–vastavalt vajadusele ja/või probleemide ilmnemisel, aastaringselt;
	8. revisjonikomisjon koguneb vastavalt vajadusele.

Komisjonil toimus aruandeperioodi jooksul 11 koosolekut ja käsitleti 3 suurt teemat.

1. Uuriti SA Taheva Sanatooriumi nõukogu tegevust seoses jõuseadmete soetamisega, hangete läbiviimisega ning toimingupiirangute rikkumisi. Revisjonikomisjon palus vallavalitsusel läbi viia põhjalikum analüüs ja vahetada välja nõukogu. Vallavanem Ester Karuse seda ei teinud.
2. Algatati revisjon spordi- ja huvihariduse rahade kasutamise üle. Huvihariduse rahade jagamisel tuvastati üks rikkumine ja esitati Politseile avaldus täpsemate asjaolude väljaselgitamiseks. Lisaks tehti vallavalitsusele ettepanek täpsustada rahajagamise kordasid ja kaasajastada neid.
3. Kohtuti Valga Spordi ja spordiklubidega, et kuulata nende muresid ja rõõme. Spordiklubid ei olnud rahul kaasamisega ja heitsid ette vallavalitsusele liigset bürokraatiat.

Antud aruandeperioodi jooksul vähenes komisjoniliikmete arv. Komisjonist lahkus surma tõttu Ilmar Tõlner ja vallavanemaks saades Monika Rogenbaum. Komisjon jätkas oma tööd 3 liikmelisena.

Ivar Unt

Komisjoni esimees